હું હૉસ્ટેલમાં હતો ત્યારે અમારે વિદ્યાર્થીઓને એક ‘સોવેનિયર’ બહાર પાડવું હતું. તેમાં મુખ્યમંત્રી તરીકેનો શુભેચ્છા સંદેશ લેવા અમે ગાંધીનગર ગયેલા. ત્યારે બાબુભાઇ કહે, “તમારી ભાવના સારી છે પણ એટલા માટે અહીં સુધી ધક્કો શા માટે ખાધો? કાગળ લખ્યો હોત તોપણ સંદેશો મોકલી દેત.” તરત જ સંદેશો લખાવી, ટાઇપ કરાવીને ત્યાં ને ત્યાં અમને આપી દીધો. પણ વાત અહીં પૂરી થતી નથી. અમારૂ સોવિનિયર પ્રસિદ્ધ થાય તે પહેલાં બાબુભાઇઅની સરકાર ગઇ! ત્યાં તો બાબુભાઇઅનો પત્ર આવ્યો કે હવે હું મુખ્યમંત્રી નથી, માટે સંદેશા નીચે “માજી મુખ્યમંત્રી લખશો.!”